Көтөү юлы менән тураға төшөп китһәң, Ҡарайғыр яланына барып сығаһың. Был яландың тарихын ололар былайыраҡ итеп һөйләйҙәр ине: яланда ике айғыр талашып китә. Улар тешләшеп торған урында ҡушылып үҫкән ҡайын була. Шунда айғырҙарҙың береһе муйынынан аҫылынып, сүгәләп, артына ултыра төшә. Ат тора алмай, аҙапланып, шунда үлә. Шунан алып был яланды Ҡарайғыр яланы тип атайҙар. Ҡарайғыр яланында лесхоздың ағас ултыртҡан питомнигы бар.